**KÚPNA ZMLUVA č. ..../2022/OV**

uzatvorená podľa ustanovenia § 409 a nasl. zákona č. 513/1991 Zb. v znení neskorších noviel Obchodného zákonníka  
**Táto Zmluva sa uzatvára v rámci projektu „Snina – mesto pripravené na klimatickú zmenu“, financovaného z Nórskych grantov a štátneho rozpočtu Slovenskej republiky**

**Kupujúci:** **Mesto Snina**

Sídlo: Strojárska 2060/95, 069 01

Zastúpený: Ing. Daniela Galandová - primátorka mesta

IČO: 00323560

DIČ: 2020794666

Tel.: 057/756 1820

E-mail: primator@snina.sk

**Predávajúci:**

Sídlo:

Zastúpený:

IČO:

IČ DPH / DIČ:

Bankové spojenie:

IBAN:

Tel.:

E-mail:

Zapísaný:

**Preambula**

1. Dňa [doplní uchádzač] bola zo strany Kupujúceho vystupujúceho v právnom postavení verejného obstarávateľa podľa Zákona o verejnom obstarávaní vyhlásená súťaž na obstaranie zákazky s predmetom zákazky: **„Materiál pre dobrovoľnú výsadbu dvoch stromových alejí“.**
2. Ponuka Predávajúceho predložená do verejného obstarávania bola na základe kritérií na vyhodnotenie ponúk vyhodnotená ako úspešná a Kupujúci túto Ponuku Predávajúceho prijal (Príloha č. 1 Špecifikácia);
3. Predmet plnenia tejto Zmluvy bude financovaný z Nórskych grantov a štátneho rozpočtu Slovenskej republiky v rámci projektu: „Snina – mesto pripravené na klimatickú zmenu“ (ACC02P03).

|  |  |  |  |
| --- | --- | --- | --- |
| **2. Predmet zmluvy** | | | |
| 2.1. | Predmetom zmluvy je dodanie materiálu pre dobrovoľnú výsadbu dvoch stromových alejí v projekte „Snina – mesto pripravené na klimatickú zmenu“. | | |
| 2.2. | Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar bližšie špecifikovaný v Prílohe č. 1 Špecifikácia, uvedená v Prílohe č. 1, je neoddeliteľnou súčasťou zmluvy.  Predmet plnenia tejto zmluvy je plne totožný so špecifikáciou, ktorá tvorí neoddeliteľnú súčasť tejto zmluvy. | | |
| 2.3. | Kupujúci sa touto Zmluvou zaväzuje zaplatiť za Predmet zákazky (a jeho príslušenstvo) predávajúcemu dohodnutú kúpnu cenu stanovenú v článku 3. Kúpna cena a predmet zákazky prevziať. | | |
| **3. Kúpna cena** | | | |
| 3.1. | Ceny sú zmluvnými stranami dohodnuté v súlade so zákonom č. 18/1996 Z. z. v znení neskorších predpisov a vyhláškou MF SR č. 87/1996 Z. z., sú v súlade s cenovou ponukou predávajúceho zo dňa......................, pre zákazku pod názvom: **„Materiál pre dobrovoľnú výsadbu dvoch stromových alejí“** sú maximálne, nemenné a záväzné počas platnosti zmluvy. V cene sú zahrnuté všetky náklady predávajúceho súvisiace s dodaním tovaru, vrátane nákladov na dopravu na miesto dodania, clo a balenie a iné. | | |
| 3.2. | Cena za dodanie predmetu zákazky podľa tejto zmluvy je pevná nemenná, maximálna a záväzná počas platnosti zmluvy: Cena spolu základ ceny pre DPH: ............................................ EUR DPH 20%: ............................................ EUR Celková cena za predmet diela s DPH: .............................................EUR  Slovom ........................................................................................................... DPH bude účtovať predávajúci podľa platných predpisov. | | |
|  |  | | |
| **4. Platobné podmienky a fakturácia** | | | |
| 4.1. | Platba bude vykonaná bezhotovostným prevodom na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho. | | |
| 4.2. | Na základnej platnej a účinnej Kúpnej zmluvy má Predávajúci právo vystaviť Kupujúcemu **faktúru po odovzdaní a prevzatí celého predmetu zmluvy, v zmysle Prílohy č. 1 Špecifikácia.** V prípade, že v rámci preberacieho konania boli zistené vady tovaru, je predávajúci oprávnený vystaviť faktúru až dňom odstránenia poslednej vady uvedenej v preberacom protokole. | | |
| 4.3. | Faktúra musí mať predpísané náležitosti podľa Zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie. Faktúry budú predkladané v dvoch vyhotoveniach pre kupujúceho. Náležitosti faktúry :  a) označenie “faktúra” a jej číslo, b) identifikačné údaje kupujúceho a predávajúceho (IČO, DIČ, IČ DPH, sídlo),registrácia c) označenie banky a číslo účtu, na ktorý sa má platiť, v súlade so zmluvou d) číslo zmluvy a označenie fakturovanej časti dodávky, e) deň vystavenia a odoslania faktúry a lehotu jej splatnosti, zdaniteľné plnenie, f) fakturovaná suma, g) náležitosti pre účely dane z pridanej hodnoty, h) pečiatka a podpis. | | |
|  | Súčasťou faktúry musí byť i preberací protokol a dodací list (podpísané štatutárnymi zástupcami zmluvných strán). | | |
| 4.4. | Pokiaľ vystavená faktúra nebude obsahovať všetky predpísané náležitosti v zmysle Zákona č. 222/2004 Z. z. v znení neskorších predpisov, bude neoprávnená alebo bude obsahovať nesprávne či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím nového, upraveného resp. oprávnene vystaveného daňového dokladu. | | |
| 4.5. | **Lehota splatnosti faktúry sa zjednáva vzájomnou dohodou oboch zmluvných strán na 30 dní** od dátumu doručenia faktúry do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak, v súlade so zmluvou o poskytnutí nenávratného finančného príspevku, ktorú uzatvorí kupujúci s Riadiacim orgánom. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je predávajúci povinný nedostatky odstrániť do 3 pracovných dní od doručenia písomnej výzvy kupujúceho na odstránenie nedostatkov. | | |
| 4.6. | Predávajúci berie na vedomie, že projekt je financovaný z Nórskych grantov a štátneho rozpočtu Slovenskej republiky v rámci projektu: „Snina – mesto pripravené na klimatickú zmenu“ (ACC02P03). Sprievodný text faktúry musí obsahovať nasledovné náležitosti:  Názov projektu: **„Materiál pre dobrovoľnú výsadbu dvoch stromových alejí“**. | | |
|  |  | | |
| **5. Miesto a čas dodania a prevzatia tovaru** | | | |
| 5.1. | Miesto dodania tovaru je: **Mesto Snina, areál Verejnoprospešných služieb Snina, s.r.o, Budovateľská 2202/10, 069 01 Snina**, kontaktná osoba: Mgr. Jozef Ondik, e-mail: riaditel@vpssnina.sk, tel.: 0918 817 877. | | |
| 5.2. | **Lehota na dodanie predmetu zmluvy je do 30 dní odo dňa písomnej Výzvy Kupujúceho na dodanie predmetu zmluvy.** Písomnou výzvou sa rozumie doručenie písomnej výzvy/objednávky zo strany Kupujúceho Predávajúcemu, a to osobne/poštou na adresu uvedenú v záhlaví tejto zmluvy, prípadne elektronicky, prostredníctvom e-mailu na adresu ................@........ . V prípade, ak bude výzva/objednávka doručená e-mailom, sa za okamih doručenia považuje okamih jej odoslania. Predávajúci je povinný oznámiť termín odovzdania predmetu kúpy kupujúcemu najmenej 7 pracovných dni dopredu. | | |
| 5.3. | O odovzdaní a prevzatí tovaru zmluvné strany spíšu preberací protokol. Preberací protokol musí obsahovať údaje o dodanom tovare, výrobné čísla, číslo zmluvy, na základe ktorej sa realizuje dodanie tovaru, dátum a miesto dodania, podpisy oprávnených zástupcov zmluvných strán, identifikáciu osôb, ktoré boli poučené o používaní tovaru, vady tovaru zistené pri jeho preberaní a lehoty odstránenia vád. | | |
| 5.4. | Dopravu na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana tovaru pred jeho poškodením a znehodnotením. | | |
| 5.5. | Kupujúci má právo odmietnuť prevzatie dodaného predmetu zákazky alebo vrátiť predmet zákazky na náklady predávajúceho v prípade, že sa predmet kúpy nezhoduje s predloženou ponukou predávajúceho – súlad s prílohou č. 1 špecifikácia, ak nemá vlastnosti dohodnuté v zmluve, nie sú predložené doklady k prevzatiu alebo je viditeľne poškodený. | | |
| 5.6. | Preberací protokol, ako aj dodací list budú vyhotovené v 2 origináloch, každá zo zmluvných strán obdrží jedno vyhotovenie. | | |
|  |  | | |
|  |  | | |
| **6. Nadobudnutie vlastníckeho práva k tovaru** | | | |
| 6.1. | Vlastnícke právo na tovar dodaný podľa podmienok špecifikovaných v zmluve prechádza na kupujúceho po uhradení úplnej kúpnej zmluvy špecifikovanej v článku 3 tejto zmluvy. | | |
| 6.2. | Kupujúci sa zaväzuje nepostúpiť tovar tretím osobám ani vykonávať na ňom nevratné zásahy pred nadobudnutím vlastníckeho práva. | | |
| 6.3. | Nebezpečenstvo škody na tovare prechádza na kupujúceho dňom jeho odovzdania a prevzatia kupujúcim. | | |
|  |  | | |
| **7. Zodpovednosť za vady a záruky** | | | |
| 7.1. | Predávajúci ručí za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania. | | |
| 7.2. | Predávajúci zodpovedá i za to, že sa dodané množstvo zhoduje s údajmi v sprievodných dokladoch. | | |
| 7.3. | Predávajúci poskytne kupujúcemu záručnú dobu na tovar 24 mesiacov, ktorá začne plynúť podpísaním preberacieho a odovzdávacieho protokolu. | | |
| 7.4. | Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu zákazky v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci. | | |
| 7.5. | Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady. | | |
| 7.6. | Ak sa preukáže, že vada tovaru je neodstrániteľná, predávajúci sa zaväzuje dodať náhradný tovar zodpovedajúcej kvality. | | |
| 7.7. | Riadne reklamované vady je predávajúci povinný začať odstraňovať v lehote 5 dní odo dňa ich oznámenia na vlastné náklady. | | |
| 7.8. | V prípade oprávnenej reklamácie sa záručná doba predlžuje o dobu, po ktorú bola odstraňovaná vada. | | |
| 7.9. | Kupujúci má právo zabezpečiť odstránenie vád na predmete zákazky, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád vady neodstránil do 10 pracovných dní. | | |
|  |  | | |
| **8. Zmluvné pokuty a úroky z omeškania** | | | |
| 8.1. | Ak sa predávajúci dostane do omeškania s dodaním tovaru riadne a včas uvedeného v objednávke, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného tovaru za každý, aj začatý deň omeškania. | | |
| 8.2. | Zmluvnú pokutu vo výške 0,05% z celkovej kúpnej ceny za predmet zákazky za každý deň omeškania je kupujúci oprávnený vyúčtovať predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách. | | |
| 8.3. | Pri omeškaní s plnením o viac ako 30 dní má kupujúci právo odstúpiť od zmluvy bez úhrady vzniknutých nákladov predávajúcemu. | | |
| 8.4. | Pri nesplatení faktúry v zmluvne dohodnutom termíne splatnosti uplatní oprávnená strana nárok na zaplatenie úroku omeškania vo výške 0,05% z fakturovanej čiastky za každý, aj začatý deň omeškania. | | |
| 8.5. | Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených zmluvou druhou zmluvnou stranou, ktoré sú zmluvnou pokutou zabezpečené. | | |
| 8.6. | V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi. | | |
| **9. Práva a povinnosti zmluvných strán** | | | |
| 9.1. | Predávajúci je povinný: | | |
|  | a) dodať predmet kúpy riadne a včas za použitia postupov zodpovedajúcich platným právnym predpisom, technickým normám vzťahujúcim sa k predmetu zákazky, | | |
|  | b) dodržiavať pri dodaní predmetu zákazky zjednanie tejto zmluvy, riadiť sa dohodami zmluvných strán, | | |
|  | c) písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať, | | |
|  | d) odstrániť prípadné vady a nedostatky na predmete zákazky na svoje náklady, | | |
|  | e) pri odovzdávaní predmetu zákazky predviesť funkčnosť dodaného tovaru a protokolárne ho odovzdať štatutárnemu zástupcovi kupujúceho v mieste dodania predmetu zákazky. | | |
| 9.2. | Kupujúci je povinný na výzvu predávajúceho prevziať predmet kúpy v dohodnutom termíne na dohodnutom mieste podľa tejto zmluvy. | | |
| 9.3. | Predávajúci sa zaväzuje pri inštalácii a prípadnej montáži na mieste dodania nepoškodiť a nezničiť priestory kupujúceho. | | |
| 9.4.  9.5. | Predávajúci berie na vedomie, že predmet kúpy je financovaný z Nórskych grantov a štátneho rozpočtu Slovenskej republiky v rámci projektu: „Snina – mesto pripravené na klimatickú zmenu“ (ACC02P03).  Predávajúci sa zaväzuje objednávateľovi nahradiť vzniknutú škodu a zaplatiť zmluvnú pokutu  vo výške 1000,- EUR v prípade nedodržania podmienky úplného prístupu k účtovníctvu  uvedenú v bode 9.6. tohto Čl. alebo sa preukáže, že pri získaní zákazky sa predávajúci  dopustil konania, ktoré je v Príručke pre prijímateľa a projektového partnera v rámci  programu SK – Klíma (odkaz na aktuálnu príručku je možné nájsť na webovom sídle  Ministerstva životného prostredia SR: <https://www.minzp.sk/eea/dokumenty/>) označené  ako kolúzne správanie, alebo iným nedovoleným spôsobom ovplyvnil výber úspešného  uchádzača v prípade, ak bude musieť objednávateľ v dôsledku týchto skutočností vrátiť  poskytnutý projektový grant alebo jeho časť. | | |
|  |  | | |
| 9.6. | Vzhľadom ku skutočnosti, že dielo bude financované z Nórskych grantov a štátneho   rozpočtu Slovenskej republiky predávajúci sa zaväzuje, že umožní všetkým kontrolným   subjektom, vrátane Ministerstva životného prostredia Slovenskej republiky, Ministerstva   investícií, regionálneho rozvoja a informatizácie Slovenskej republiky, Ministerstva financií   Slovenskej republiky, Úradu pre finančný mechanizmus, Ministerstva zahraničných vecí   Nórskeho kráľovstva, Výboru pre finančný mechanizmus, Úradu generálneho audítora   Nórskeho kráľovstva a ďalším kontrolným orgánom a orgánom oprávneným na výkon   kontroly v zmysle príslušných právnych predpisov SR, ako aj všetkým subjektom   povereným týmito inštitúciami vykonať kontrolu dokladov súvisiacich s plnením tejto   zmluvy, a to po celú dobu povinnej archivácie týchto dokumentov, určenou v súlade   s platnými právnymi predpismi SR. | | |
| 9.7. | Pravidlá zmeny subdodávateľa: V prípade, ak má počas plnenia Zmluvy predávajúci záujem zmeniť alebo doplniť svojich Subdodávateľov, je povinný rešpektovať nasledovné pravidlá:   * + - 1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona RPVS, ak mu táto povinnosť zo Zákona RPVS vyplýva,       2. Subdodávateľ, ktorého sa týka návrh na zmenu, musí byť schopný realizovať príslušnú časť Diela v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),       3. Predávajúci oznámi Kupujúcemu návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie. Zmenu Subdodávateľa spolu s predložením dokladov vykoná Predávajúci písomne, za písomné oznámenie sa považuje aj oznámenie vykované formou zaslania e-mailu na e-mailovú adresu : riaditel@vpssnina.sk       4. Akúkoľvek zmenu údajov o subdodávateľovi oznámi predávajúci do 3 pracovných dní. | | |
| **10. Odstúpenie od zmluvy** | | | |
| 10.1. | Od kúpnej zmluvy môže odstúpiť každá zo zmluvných strán v prípade podstatného porušenia zmluvnej povinnosti alebo bez udania dôvodov. | | |
| 10.2. | Za podstatné porušenie zmluvnej povinnosti na strane predávajúceho považujú zmluvné strany: a) opakované nedodržanie dodacej lehoty,  b) opakované chybné dodanie zmluvne dohodnutého tovaru, c) nedodržanie zjednania o poskytnutej záruke,  d) nedodržanie zmluvnej ceny uvedenej v tejto zmluve.  e) ak predávajúci bude preukázateľne realizovať predmet zmluvy v rozpore s dohodnutými podmienkami tejto zmluvy, ak ide o vady, na ktoré bol písomne upozornený a ktoré napriek tomu neodstránil v primeranej poskytnutej lehote. | | |
|  | Za podstatné porušenie zmluvnej povinnosti na strane kupujúceho považujú zmluvné strany: a) opakované nedodržanie termínu splatnosti faktúry podľa tejto zmluvy, | | |
| 10.3. | Pod pojmom "opakované" zmluvné strany rozumejú 2-krát po sebe idúce porušenie dohodnutej povinnosti. | | |
| 10.4. | Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest. | | |
| 10.5. | Odstúpenie od zmluvy musí byť druhej zmluvnej strane oznámené písomne. | | |
| 10.6. | V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností. | | |
| 10.7. | Odstúpením od zmluvy sa zmluva od začiatku zrušuje. | | |
| 10.8. | Zmluvné strany môžu zmluvu písomne vypovedať bez udania dôvodu s výpovednou lehotou jeden mesiac, ktorá začína plynúť prvým dňom nasledujúceho mesiaca po doručení výpovede druhej zmluvnej strane. | | |
| 10.9. | Všetky ostatné práva a povinnosti vyplývajúce z tejto zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi | | |
|  |  | | |
| **11. Záverečné ustanovenia** | | | |
| 11.1. | Táto zmluva sa môže meniť a dopĺňať len čiastočne a to len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán, v súlade so znením § 18 zákona č. 343/2015 Z. z. o verejnom obstarávaní. | | |
| 11.2. | Právne vzťahy, ktoré touto zmluvou nie sú upravené sa riadia príslušnými ustanoveniami Zákona č. 513/1991 Zb., Obchodného zákonníka v platnom znení a ďalších všeobecne záväzných právnych predpisov. | | |
| 11.3. | Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. | | |
| 11.4. | Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy na druhej zmluvnej strane. | | |
| 11.5. | Pre účely tejto zmluvy sa za Riadiaci orgán/Sprostredkovateľský orgán považuje Ministerstvo životného prostredia Slovenskej republiky. | | |
| 11.6. | Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny. | | |
| 11.7. | Nedeliteľnou súčasťou tejto zmluvy sú prílohy:  - príloha č. 1 Špecifikácia | | |
| 11.8. | Táto zmluva nadobúda platnosť dňom jej podpísania zástupcami obidvoch zmluvných strán  a účinnosť, vzhľadom na skutočnosť, že predmet zákazky bude financovaný z Nórskych grantov a štátneho rozpočtu Slovenskej republiky v rámci projektu „Snina – mesto pripravené na klimatickú zmenu“ (ACC02P03), dňom nasledujúcim po dni kumulatívneho splnenia všetkých nasledovných podmienok:  a) došlo k overeniu a následne schváleniu Verejného obstarávania v rámci jeho administratívnej kontroly vykonanej Správcom programu (Ministerstvo životného prostredia Slovenskej republiky) po podpise zmluvy.  b) došlo k zverejneniu zmluvy v súlade so zákonom. | | |
| 11.9. | Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali. | | |
| 11.10. | Zmluva je vyhotovená v 3 vyhotoveniach, z ktorých predávajúci obdrží 1 vyhotovenie a kupujúci 2 vyhotovenia. | | |
| V Snine, dňa ............... V ..............., dňa ............... | | | |
| Za Kupujúceho:    ...........................................................  Ing. Daniela Galandová - primátorka  mesta Snina | |  | Za Predávajúceho:  .........................................  konateľ |